ยินมีต้นกำเนิดมาจากสุรากลั่นสำหรับยารักษาโรคซึ่งถูกทำขึ้นโดยพระนักบวชและนักเล่นแร่แปรธาตุทั่วทั้งยุโรป โดยเฉพาะอย่างยิ่งในฝรั่งเศสตอนใต้ ฟลานเดอร์ และเนเธอร์แลนด์ เพื่อเปลี่ยนให้กลายเป็นอควาวิตจากการกลั่นด้วยองุ่นและธัญพืช จากนั้นจึงกลายเป็นเป้าหมายของการพาณิชย์ในอุตสาหกรรมสุรา ยินปรากฏในอังกฤษภายหลังจากการนำเสนอเจนิเฟอร์ ซึ่งเป็นสุราของดัตซ์และเบลเยียมซึ่งแต่เดิมเป็นยารักษาโรค แม้ว่าการพัฒนาครั้งนี้จะเกิดขึ้นนับตั้งแต่ต้นศตวรรษที่ 17 แต่เหล้ายินได้เริ่มแพร่หลายในภายหลังจากวิลเลียมแห่งออเรนจ์ จนนำไปสู่การปฏิวัติอันรุ่งโรจน์ ค.ศ. 1688 และการจำกัดของการนำเข้าสุราบรั่นดีจากฝรั่งเศสในเวลาต่อมา